OpenLLM-France/wikimedia huggingface dataset:
# Jurgi V.a Hannoverkoa

Jurgi V.a (alemanez: Georg Friedrich Alexander Karl Ernst August; Berlin, 1819ko maiatzaren 29a - Paris, 1878ko ekainaren 12a) azken Hannoverko erregea izan zen. Bere erregealdia 1871ko Alemaniaren bateratzean amaitu zen.
Ernesto Augusto Hannoverkoa eta Karlota Mecklenburg-Strelitzkoaren semea izan zen. Nerabezaroan ikusmena galdu zuen. 1837an bere aita Hannoverko errege bihurtu zen eta Jurgi printze oinordeko. 1843an Maria Saxonia-Altenburgekoarekin ezkondu zen.
1851n Hannoverko errege bihurtu zen bere aita hil ondoren. Brunswick-Lüneburgeko dukea, Cumberland eta Teviotdaleko dukea eta Armagheko kondearen tituluak ere jaso zituen oinordetzan. Bere erregealdiko hamabost urteetan, modu autokratikoan gobernatu zuen.
Austriaren alde egin zuen 1866ko Austria-Prusia Gerran. Uko egin zion prusiar ultimatumari eta Prusiak Hannover inbaditu zuen. Langensalzako guduan porrot egin ondoren, bere familiarekin ihes egin zuen. Prusiak 1866ko irailaren 20an Hannoverko erresuma bereganatu zuen. Jurgik ez zien inoiz bere eskubideei uko egin, ez zuen anexioa onartu.
Parisen hil zen eta Windsor gazteluan lurperatu zuten.

## Kanpo estekak

* Datuak: Q57428
* Multimedia: Georg V of Hannover / Q57428
# Jurgi VI.a Erresuma Batukoa

Jurgi VI.a Erresuma Batukoa (ingelesez: George VI of the United Kingdom) 1936ko abenduaren 11atik bere heriotzara arte Erresuma Batua eta Britainiar Jabegoen errege izan zen. Indiako azken enperadorea (1947 urterarte), Irlandako azken erregea (1949 urtera arte) eta Commonwealtheko lehenbiziko burua ere izan zen.
Birikako minbizia ere izan zuen, baina miokardio infartu akutu batek jota hil zen, 56 urterekin.

## Genealogia

Zuhaitz genealogikoa :
Charles III.a Erresuma Batukoa
Ana Erresuma Batukoa
Eduardo VII.a Erresuma Batukoa
Elizabeth II.a Erresuma Batukoa
Jurgi V.a Erresuma Batukoa
Andrew printzea, Yorkeko dukea
Alexandra Danimarkakoa
Jurgi VI.a Erresuma Batukoa
Eduardo printzea, Edinburgoko dukea
Francis, Duke of Teck
Maria Teckekoa
David Armstrong-Jones, 2nd Earl of Snowdon
Princess Mary Adelaide of Cambridge
Margaret Windsor
Lady Sarah Chatto :

## Kanpo estekak

* Datuak: Q280856
* Multimedia: George VI of the United Kingdom / Q280856
# Juri Borzakovski

Juri Mikhailovitx Borzakovski (1981eko apirilaren 12a) distantzia ertaineko atleta errusiarra da, 800 metrotan espezializatua.zko
2004ko Udako Olinpiar Jokoetan urrezko domina lortu zuen 800 metroetan. Proba berean 2 zilar eta 2 brontzezko domina lortu ditu Munduko Txapelketetan. Pista Estaliko Munduko Txapelketetan ere 2 domina lortutakoa da. Urrezko bat eta brontzezkoa bestea. Europako txapelketei dagokienez, aire librean urrea lortu zuen 2012an Helsinkin eta beste bi urrezko domin Pista Estalian 2000 eta 2009 urteetan Ganten eta Turinen hurrenez hurren.

## Nazioarteko emaitzak

Olinpiar Jokoak :
| Urtea | Lekua | Domina | Proba |
| 2004 | Atenas Grezia | 01 ! | 800m |
| Munduko txapelketak ||||
| Urtea | Lekua | Domina | Proba |
| 2003 | Paris Frantzia | 02 ! | 800m |
| 2005 | Helsinki Finlandia | 02 ! | 800m |
| 2007 | Osaka Japonia | 03 ! | 800m |
| 2011 | Daegu Hego Korea | 03 ! | 800m |
| Munduko txapelketak (Indoor) ||||
| Urtea | Lekua | Domina | Proba |
| 2001 | Lisboa Portugal | 01 ! | 800m |
| 2006 | Mosku Errusia | 03 ! | 800m |
| Europako txapelketak ||||
| Urtea | Lekua | Domina | Proba |
| 2012 | Helsinki Finlandia | 01 ! | 800m |
| Europako txapelketak (Indoor) ||||
| Urtea | Lekua | Domina | Proba |
| 2000 | Gante Belgika | 01 ! | 800m |
| 2009 | Turin Italia | 01 ! | 800m |

## Erreferentziak

* ↑ Alfabeto zirilikoz idatzitako izenak euskarara aldatzeko transkripzio-sistema, Euskaltzaindiaren 156. araua.

## Kanpo estekak

* Datuak: Q319806
* Multimedia: Yuriy Borzakovskiy / Q319806
# Juri Gidzenko

Juri Pavlovitx Gidzenko (errusieraz: Юрий Павлович Гидзенко) (Yelanets, 1962ko martxoaren 26) Ukrainiar jatorria duen kosmonauta errusiarra da. Sobietar Batasuneko Heroia, Errusiako Aireko Indarraren koronela da gaur egun. Halaber, kosmonautak prestatzeko Gagarin Zentroan lan egiten du.

## Biografia

Olga Vladímirovna Shapoválova ezkonduta (1961), bi seme ditu: Sergei eta Aleksandr.
Espazio espedizio desberdinetan ibili da:
* Soyuz TM-22, 1995ko irailaren 3an bidalita: Mir espazio estazioan 180 egun eman zituen.
* 1 Espedizioaren partaidea, 2000eko urriaren 31tik 2001ko martxoaren 21 arte Mir espazio estazioan egon zen.
* Soyuz TM-34, 2002ko apirilaren 25ean bidalita.

## Kanpo estekak

* (Ingelesez): NASAren webguneko biografia ofiziala.

## Kanpo estekak

* Datuak: Q448491
* Multimedia: Yuri Gidzenko / Q448491
# Jurgis Baltrušaitis

Jurgis Baltrušaitis (Paantvardys, Lituania, 1873ko maiatzaren 2a - Paris, Frantzia, 1944ko urtarrilaren 3a) lituanierazko eta errusierazko olerkaria izan zen. Joera sinbolistari lotu zitzaion hasieratik, eta bere garaiko aldizkaririk ospetsuenetan parte hartu zuen. Lurreko eskailera (1911) eta Mendirako xidorra (1912) ditu lan ezagunenak, baina hil ondoren argitaratu ziren Lirioa eta heriotza (1948) eta Zuhaitza sutan (1968) olerki-liburuetan nabari zaio ukiturik lirikoena eta malenkoniatsuena. Lituaniako joera sinbolistaren buruetako bat izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2378046
* Multimedia: Jurgis Baltrušaitis / Q2378046
# Juri Andropov

Juri Vladimirovitx Andropov (errusieraz: Ю́рий Влади́мирович Андро́пов, Yuriy Vladimirovitx Andropov, /ˈjʉrʲɪj vlɐˈdʲimʲɪrəvʲɪtɕ ɐnˈdropəf/ ahoskatua; 1914ko ekainaren 15a/ekainaren 2a – 1984ko otsailaren 9a) Sobietar Batasuneko burua izan zen 1982tik azaroaren 12tik hil arte, 16 hilabete geroago.

## Bizitza

Karelia-Finlandiako Komsomol-eko lehen idazkaria (1940-1944), Alderdi Komunistako ordezkari iraunkor bihurtu zen 1951n. Budapesten enbaxadore (1954-1957), Sobietar Batasunaren eta Europa sozialistako estatuen arteko harremanez arduratu zen hamar urtez (1957-1967). KGBko lehendakaria (1967-1982), Politburoko partaide izendatu zuten 1973an eta Batzorde Nagusiko idazkari 1982ko maiatzean. Brezhneven ondoan, Alderdi Komunistako idazkari nagusia izan zen (1982ko azaroa) eta Sobietar Batasuneko lehendakaria 1983ko ekainean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014-2-13 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q44071
* Multimedia: Yuri Andropov / Q44071
# Juri Luzhkov

Juri Mikhailovitx Luzhkov (errusieraz: Ю́рий Миха́йлович Лужко́в) (Mosku, 1936ko irailaren 21a - Munich, 2019ko abenduaren 10a) politikari errusiarra izan zen. Moskuko alkatea izan zen 1992tik 2010era. Luzhkov Errusia Batua alderdiaren sortzaileetako bat izan zen.

## Biografia

Juri Mikhailovitx Luzhkov 1936ko irailaren 21ean jaio zen Moskun (Sobietar Batasunaren hiriburua zenean). Bere aita, Mikhail Andrejevitx Luzhkov, 1930eko hamarkadan Tver Oblast izeneko herri txiki batetik Moskura joan zen arotz bat zen.
Luzhkov Marina Bashilovarekin ezkondu zen 1958an, eta bi seme izan zituzten: Mikhail eta Alexander. Marina 1989an hil zen, eta 1991ean berriro ezkondu zen Jelena Baturinarekin. Baturina enpresaria da, eta diru ugari irabazi du Moskun egin dituen negozioei esker, horietatik asko bere senarra buru zen udaletxearekin. Baturinarekin Luzhkovek bi alaba izan zituen: Elena (1992) eta Olga (1994).

## Ibilbide profesionala

1953tik 1958ra, Luzhkovek GUBKIN Errusiar Estatuko Oil and Gas Ingeniaritza Unibertsitatean ikasi zuen. 1958tik 1964ra zientzialari gisa egin zuen lana, eta 1968an bat egin zuen Sobietar Batasuneko Alderdi Komunistarekin.
1977an Moskuko hiri-kontseiluko kide izendatua izan zen. Handik aurrera, Moskun kargu desberdinak izan zituen.
1991ean, Gavriil Kharitonovitx Popovek irabazi zituen Moskuko zuzeneko lehen hauteskundeak, baina bere alkatetzak ez zuen arrakasta izan eta 1992an uko egin zion karguari. Boris Jeltsinek izendatu zuen Luzhkov alkate, 1992ko ekainaren 6an. 1996, 1999 eta 2003ko hauteskundeetan berrautatua izan zen.
Luzhkoven agintean azpimarragarria da Moskuko garraiobide-sistemaren hedakuntza eta hobekuntza: hiriko errepide gehienak pasagune, zubi, tunel eta abarrekin hobetu ziren; Moskuko metroa hiriaren mugetatik at hedatu zen; auto-pilaketak eragozteko ingurabide-autobide berriak egin ziren.

## Politika

Juri Luzhkov kontserbadorea eta tradizionalista zen. Errusiako Eliza ortodoxoaren jarraitzailea izan zen. Berak agindu zuen 1994. urtean Moskuko Kristo Salbatzailearen katedrala berreraikitzea.
Aktibismo homosexualaren aurkakoa zen, eta alkatea zenean, behin baino gehiagotan debekatu zituen Gay eta lesbianen harrotasun martxa.

## Kargu-uztea

Juri Luzhkoveren alkate-kargua Errusiako presidenteak (Dmitri Medvedevek) eten zuen 2010eko irailaren 28an (Luzhkov Austrian oporretan zegoela), bi buruen arteko ustezko gatazka pertsonalen ondorioz.

## Kanpo estekak

* (Errusieraz) Luzhkoven webgune ofiziala
* (Ingelesez) Luzhkovi buruzko webgunea
* Datuak: Q156379
* Multimedia: Yuri Luzhkov / Q156379
# Kakaura Ibi

Kakaura Ibi, Egiptoko VIII. dinastiako faraoi bat izan zen, K.a. 2170 inguruan gobernatu zuena, Egiptoko lehen tarteko aroan.
Ordena Zaharra hondoratu ondoren, Egiptoko VI. dinastiaren amaieran, Goi Egiptoko nomoetako gobernariek, euren lurraldeen gaineko nagusitasuna ezarri zuten.
Gobernari hau, zailtasun politiko edo ekonomikoko garai batean sortutako denbora baterako agintari kontseilu batetakoa izan liteke.
Bere izena, Abidoseko Errege Zerrendan eta Turineko Errege Kanonaren txataletan dago.
* Datuak: Q373513
* Multimedia: Ibi / Q373513
# Kakao-gurin

Kakao-gurina txokolatearen ekoizpen prezesuan sortzen den kakaoaren gurin natural jangarria da. Kakao-gurinak txokolatearen nolabaiteko zaporea du. Txokolate zuria ekoizteko erabiltzen den kakaoaren osagai bakarra da.

## Erreferentziak

* ↑ Euskalterm: [Hipermerkatuetako Produktuak Hiztegia] [2009]

## Kanpo estekak

* Datuak: Q251106
* Multimedia: Cocoa butter / Q251106
# Kakatua

Kakatua Cacatuidae familiako 21 hegazti-espezie inguru dira, Psittacidae (loroak) familiarekin batera Psittaciformes ordena osatzen dutenak. Ginea Berriatik, Indonesiatik eta Australiatik hedatutako familia da.
Bere izena malaierazko kakaktua hitzetik dator, "ahizpa nagusia" edo "ahizpa zaharra" esan nahi duena.

## Taxonomia

* Microglossinae subfamilia
** Probosciger aterrimus
* Calyptorhynchinae subfamilia
** Calyptorhynchus banksii
** Calyptorhynchus lathami
** Calyptorhynchus funereus
** Calyptorhynchus latirostris
** Calyptorhynchus baudinii
* Cacatuinae subfamilia
** Callocephalon fimbriatum
** Eolophus roseicapilla
** Cacatua tenuirostris
** Cacatua pastinator
** Cacatua sanguinea
** Cacatua leadbeateri
** Cacatua galerita
** Cacatua sulphurea
*** Cacatua sulphurea citroncristata
** Cacatua ophthalmica
** Cacatua moluccensis
** Cacatua alba
** Cacatua haematuropygia
** Cacatua goffini
** Cacatua ducorpsii
* Nymphicinae subfamilia
** Nymphicus hollandicus

## Erreferentziak

* ↑ Cameron, Matt. (2007). Cockatoos. Collingwood, Australia: CSIRO Publishing ISBN 978-0-643-09232-7..
* Datuak: Q31448
* Multimedia: Cacatuidae / Q31448
* Espezieak: Cacatuidae
# Kakarraldo Rugby Taldea

Kakarraldo Rugby Taldea edo Kakarraldo R.T. Plentziako errugbi taldea da. Kluba, 1979an sortu zen.

## Ibilbidea

Egoitza nagusia Txipio bidean dute. Taldeko arduradunek herriko gazteentzako errugbi eskola sortu nahi dute, kirolaren jarraipena bermatu ahal izateko.
2008an Kakarraldo Rugby Taldeak eta Mungia Rugby Taldeak bat egin zuten, Uribealdea Rugby Kirol Elkartea sortuz.

## Antzarrak

Kakarraldo Rugby Taldeko amek Antzarrak taldea sortu zuten. 2024an Espainiako 3. Mater Series txapelketa irabazi zuten Bartzelonan.

## Erreferentziak

* ↑ «Antzarrak taldeko emakumeek España Mater Series txapelketa irabazi dute aste-akabuan Bartzelonan - Plentzia» Hiruka.eus (Noiz kontsultatua: 2024-03-25).

## Kanpo estekak

* (Gaztelaniaz) Kakarraldo Rugby Taldearen webgunea.
* (Gaztelaniaz) Taldeko beteranoei buruzko bloga.
* Datuak: Q12261198
# Kakarvitta

Kakarvitta edo Kankarbhitta Nepalgo hego-mendebaldeko mugan dagoen herria da, Mechi Gunean hain zuzen ere. Bertan bukatzen da Mahendra errepidea. 21.366 biztanle ditu (1991).
Nepalgo ekialdeko sarrera da, eta bertatik pasatzen dira Indiako Siliguri eta Darjeelingetik datozenak. Muga pasa, bisa egin eta autobus geltki erraldoia dago bertan, bai eta dirua aldatzeko kutxa ere. Kakarvittatik Nepalgo edozein hiritara ateratzen dira autobusak egunero.

## Kanpo estekak

* Datuak: Q6363689
* Multimedia: Kakarbhitta / Q6363689
# Jurasiko Berantiar

Jurasiko Berantiarra, edo estratigrafiaz ari garenean Goi Jurasikoa, garai geologikoen taulan ageri den serie edo garai bat da. Periodo Jurasikoko azkeneko seriea da eta hiru pisu geologikoetan banatzen da: Oxfordiarra, Kimmeridgiarra eta Tithoniarra. Jurasiko berantiarra, duela 161,2 ± 4,0 milioi urte hasi eta 18 milioi urte inguru irauten du, hau da, duela 145,5 ± 4,0 milioi urte arte. Jurasiko ertaina amaitzean, hasten da serie hau, eta serie honen bukaeran, Kretazeo periodoa hasten da.
Serie honetan zehar, dinosaurorik deigarrienak, Allosaurusa eta Diplodocusa dira.

## Estratigrafia

Oxfordiarrak izena Ingalaterrako Oxford hiriagatik jasotzen du eta 1844an Alcide d'Orbignyk Oxfordeko buztinaren ondorioz izena eman zion. Oxfordaren oinarriari GSSP definitua falta zaio. W. J. Arkell ikerlanetan 1939an eta 1946an Oxfordiarraren beheko muga Quenstedtoceras mariae ammonitearen lehen agerpena izan zen (ondoren Vertumniceras generoan kokatua). Ondorengo proposamenek diote Cardioceras redcliffense lehen aldiz agertzea izatea beheko mugaren definizioa.
Kimmeridge herriak, Dorsetko kostaldean, Ingalaterran, ematen dio izena Kimmeridgiarrari. Estaia Alcide d'Orbignyk izendatu zuen 1842an, Kimmeridgeko buztinetan oinarritua. GSSPren urrezko iltzea ezarrita dago Staffin badian, Skye Uhartean, Eskozian. Flodigarry sekzioan iltzea ezartzea 2021ean erabaki zen. Mugaren oinarrian dagoen fosila Bauhini Zona da ingurune borealetan eta Baylei Zona azpiborealetan.
Tithoniarra Albert Oppel literatura zientifikoan aurkeztu zuen 1865ean. Tithoniar izena ezohikoa da izen geologikoetan, greziar mitologiatik datorrelako leku izenetik beharrean. Titono, Troiako Laomedonen semea zen eta Eosekin maitemindu zen, egunsentiko greziar jainkosa. Bere izena aukeratu zuen etapa estratigrafiko honetarako Tithoniarra Kretazikoaren egunsentiarekin eskutik helduta aurkitzen delako. Tithoniarraren oinarriari GSSPren marka falta zaio. Tithoniaren oinarrizko definizioa Gravesia ammonite generoaren lehen agerpena da.

## Erreferentziak

* 1 2 (Ingelesez) Ogg, J. G.; Hinnov, L. A.; Huang, C.. (2012-01-01). Gradstein, Felix M. ed. «Chapter 26 - Jurassic» The Geologic Time Scale (Elsevier): 731–791. doi:10.1016/b978-0-444-59425-9.00026-3. ISBN 978-0-444-59425-9. (Noiz kontsultatua: 2021-12-08).
* 1 2 «International Commission on Stratigraphy» jurassic.stratigraphy.org (Noiz kontsultatua: 2021-12-08).
* ↑ Barski, M.. (2018). «Dinoflagellate cyst assemblages across the Oxfordian/Kimmeridgian boundary (Upper Jurassic) at Flodigarry, Staffin Bay, Isle of Skye, Scotland – a proposed GSSP for the base of the Kimmeridgian» Volumina Jurassica doi:10.5604/01.3001.0012.4594. (Noiz kontsultatua: 2021-12-08).

## Ikus, gainera

* Lurraren historia
* Biziaren jatorria
* Garai geologikoen taula
* Mesozoikoa

## Kanpo estekak

* Lurraren historiaren inguruko artikulu bat
* Denbora geologikoei loturiko artikulua
* Datuak: Q499312
# Juranda

Juranda Brasilgo udalerri bat da, Paraná estatuan kokatua. 7.771 biztanle ditu 349,722 km²ko eremuan.

## Ikus, gainera

* Paraná

## Kanpo estekak

* Datuak: Q1803956
* Multimedia: Juranda / Q1803956
# Jurassic Park (filma)

Jurassic Park (euskaraz Parke Jurasikoa) 1993ko Steven Spielberg estatubatuar zinema zuzendariaren zientzia-fikziozko filma bat da. Michael Crichton Michael Crichton idazlearen izenburu berdineko Jurassic Park eleberrian oinarritua dago. Bertan, Sam Neill, Laura Dern, Jeff Goldblum, Richard Attenborough eta Samuel L. Jackson aktoreek antzeztu zuten.
Filmak honek mundu osoan sekulako arrakasta izan zuen, bai ikusle nahiz diru irabaziengatik, ordurarte inoiz diru gehien irabazi eta zuzendari berdinak zuzendutako 1982ko E.T. the Extra-Terrestrial filmaren errekorra gainditu zuelarik. Ondorioz, lau jarraipen izan ditu The Lost World: Jurassic Park (1997), Jurassic Park III (2001), Jurassic World (2015) eta Jurassic World: Fallen Kingdom (2018).
Hiru Oscar Sari irabazi zituen: Efektu berezi onenen Oscar Saria, Soinu onenaren Oscar Saria eta Soinu edizio onenaren Oscar Saria.

## Argumentua

John Hammond (Richard Attenborough) aberatsak bere bizi guztiko ametsa egi bilakatzea lortu du: Jurasiko garaiko dinosaurioak klonatu eta haiekin urruneko uharte galdu batean parke tematiko bat sortzea lortu du.
Jendeari bertako ateak ireki aurretik, ospeko zientzialari bikote bat (Sam Neill eta Laura Dern), eta matematikari bat (Jeff Goldblum) proiektuaren bidegarritasuna frogatu dezaten uhartera gonbidatuko ditu. Baina biziraupen sena eta gizakien diru-egarriaren aurrean segurtasun neurriek huts egingo dute.

## Oinarri zientifikoa

Michael Crichton idazleak premisa zientifiko interesgarria idatzi zuen bere eleberrian dinosauroen klonazioa sinesgarri egiteko: anbarean gordetako eltxoetatik ADN-a atera zitekeela, ez bakarrik intsektuena, baizik eta haiek xurgatutako odolarena. Zientziak, ordea, guztiz gezurtatzen du aukera hau: intsektuen forma primeran gorde arren anbarean, haien ADNrik berreskuratzea ezinezkoa da. Lastima da, anbaretan gordetako eltxorik zaharrrenetakoak, duela 114 milioi urtetakoak, Euskal Herrian aurkituak direlako, Urizaharreko eta Gatzaga Buradongo aztarnategietan, Araban.

## Aktoreak

* Sam Neill: Alan Grant
* Laura Dern: Ellie Sattler
* Jeff Goldblum: Ian Malcolm
* Sir Richard Attenborough: John Hammond
* Bob Peck: Robert Muldoon
* Martin Ferrero: Donald Gennaro
* B.D. Wong: Henry Wu doktorea
* Samuel L. Jackson: Ray Arnold
* Ariana Richards: Alexis "Lex" Murphy
* Joseph Mazzello: Timothy "Tim" Murphy
* Wayne Knight: Dennis Nedry
* Gerald R. Molen: Gerry Harding
* Miguel Sandoval: Juanito Rostagno

## Kanpo estekak

* Jurassic Park filmaren IMDBko fitxa irakurgai (Ingelesez)
* Jurassic Park filmaren webgunea (Ingelesez)
* Datuak: Q167726
* Multimedia: Jurassic Park / Q167726
* ↑ (Gaztelaniaz) «Imposible recuperar DNA del ámbar» Genes, genomas y otras genialidades (Noiz kontsultatua: 2021-01-26).
* ↑ Arantxa, Txintxurreta Agirre. (2007-09-01). «Anbara: eztizko malko lehorrak» Zientzia.eus (Noiz kontsultatua: 2021-01-26).
# Juramento (Minas Gerais)

Juramento Brasilgo udalerri bat da, Minas Gerais estatuan kokatua. 3.768 biztanle ditu 431,63 km²ko eremuan.

## Ikus, gainera

* Minas Gerais

## Kanpo estekak

* Datuak: Q1790506
* Multimedia: Juramento / Q1790506
# Jurançon

    Artikulu hau udalerriari buruzkoa da; ardoa gaitzat duena beste hau da: «Juranson (ardoa)»
Jurançon (okzitanieraz: Juranson, jyran'sũ ahoskatua) Pirinio Atlantikoak departamenduko eta Akitania eskualdeko udalerria da, Bearnon dagoena.

## Auzoak

* Faur Dou Paysaa
* Jurque
* Mont-Rian
* Rousse
* Sobolle

## Demografia

Biztanleriaren bilakaera :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 647 | 1 621 | 1 476 | 1 828 | 2 031 | 2 186 | 2 144 | 2 124 | 2 578 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 2 591 | 2 106 | 2 207 | 2 413 | 2 546 | 2 503 | 2 614 | 2 641 | 2 800 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 2 907 | 2 921 | 3 413 | 3 391 | 3 601 | 4 029 | 4 329 | 4 906 | 5 561 |
| 1962 | 1968 | 1975 | 1982 | 1990 | 1999 | 2009 | 2014 | 2020 |
| 5 930 | 6 864 | 7 867 | 7 345 | 7 538 | 7 378 | - | - | - |

## Herri eta hiri senidetuak

* Borja (Espainia)

## Kanpo estekak

* Webgune ofiziala
* Datuak: Q199726
* Multimedia: Jurançon / Q199726
# Karihaara

Karihaara, Kemi udalerri finlandiarrean dagoen auzo bat da. Hiri iparraldean dago, industria-gunetik nahiko hurbil.
Gutxi gorabehera, 1.000 biztanle izango ditu auzoak eta hiriko eraikin eta etxebizitza dotoreenak bertan aurki daitezke.

## Ikus, gainera

* Kemi

## Erreferentziak

* ↑ Kemiko udala

## Kanpo estekak

* Datuak: Q11870032
* Multimedia: Karihaara / Q11870032
# Karikatura

Karikatura edo irrimarra pertsona baten ezaugarri nagusian oinarrituz, eta berau gehiegitu edo eraldatuz, identifikagarria den antzekotasun bat duen irudi umoretsua da.
Karikaturen teknika pertsona baten bereizgarri nabarmenenak jaso (ezpainak, bekokia, eta abar) eta berauek umorea sortu asmoz gehiegitzean datza.

## Ikus, gainera

* Komikia

## Kanpo estekak

* Datuak: Q482919
* Multimedia: Caricatures / Q482919
# Karilloi

Karilloia antzinako musika tresna da, perkusiozkoa eta hainbat neurritako kanpaiek osatuta, Belgikan eta Holandan bereziki hedatua. Orduak emateko ere erabiltzen zen. XVI. mendetik aurrera teklatua eta kanpai gehiago erantsi zitzaizkion, eta horri esker, doinu gehiago jo ahal izan ziren, polifonia zirriborro antzeko batekin. Gerora pedaleria erantsi zitzaion. Gaur egungo karilloi berriak automatikoak eta elektrikoak dira.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2018-7-9 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q505174
* Multimedia: Carillons / Q505174
# Karibibita

Karibibita oxido motako minerala da.

## Ezaugarriak

Karibibita oxido mineralaren formula kimikoa hau da: ${\ce {Fe^{3+}3(As3+O2)4(As3+2O5)(OH)}}$. Sistema ortoerronbikoaren arabera sortzen ditu kristalak.

## Erreferentziak

* 1 2 (Ingelesez) «Karibibite: Mineral information, data and localities.» www.mindat.org (Noiz kontsultatua: 12-05-2019).